Gurutzearen zutitzea

Gurutzearen zutitzea, 1610-1611 urteen artean Peter Paul Rubens flandriar margolariak egindako triptikoa da. Rubensek koadroa Italia utzi eta Flandriara itzuli ondoren margotu zuen.

Koadro honetan argi ikusten da Rubensengan Italiako Berpizkundeko eta Barrokoko artisten izandako eragina, horien artean, nabarmenenak Caravaggio, Tiziano eta Michelangelo. Margolan honi esker Rubens bere garaiko flandriar margolaritzaren maisu gisa kontsolidatuk zuen bere burua. Horrez gain, triptiko hau ate-joka zegoen aro barrokoaren iragarle izan zen.
Rubensen konposizioak baditu hiru zati ondo bereiziak. Ezkerrean, emakume talde bat irudikatzen da, eta baita Maria Magdalena ere, atzeraka etzana dagoena, gurutzeak zanpatuko balu bezala, eta haurra besoetan duela. Azpian San Joan eta Ama Birjina daude. Eskuineko panelak erromatar armada eta haien buruzagia erakusten ditu. Azkenik, erdiko panelean nabarmen geratzen da gurutzea zutitzen saiatzen ari diren gizon muskulutsuen arteko tentsioa, eta itxuraz, altxa ezina den Jesusen pisua gurutzearen gainean iltzatuta.

 Kanpo estekak 

Kategoria:Anberes
Kategoria:Peter Paul Rubensen margolanak
Kategoria:Barrokoko margolanak
Kategoria:Erlijio-margolanak
Kategoria:Triptikoak
Kategoria:Zaldiak artean
Kategoria:Txakurrak artean
Kategoria:Jesusen Gurutziltzaketari buruzko margolanak
Kategoria:Taula margotuak